CELEX: 62015CN0193
Language: sk
Date: 2015-04-27 00:00:00
Title: Vec C-193/15 P: Odvolanie podané 27. apríla 2015: Tarif Akhras proti rozsudku Všeobecného súdu (siedma komora) z 12. februára 2015 vo veci T-579/11, Tarif Akhras/Rada Európskej únie

22.6.2015   
            
            
               SK
            
            
               Úradný vestník Európskej únie
            
            
               C 205/24
            
         Odvolanie podané 27. apríla 2015: Tarif Akhras proti rozsudku Všeobecného súdu (siedma komora) z 12. februára 2015 vo veci T-579/11, Tarif Akhras/Rada Európskej únie
   (Vec C-193/15 P)
   (2015/C 205/32)
   Jazyk konania: angličtina
   
      Účastníci konania
   
   
      Odvolateľ: Tarif Akhras (v zastúpení: S. Millar, S. Ashley, solicitors, D. Wyatt, QC, R. Blakeley, barrister)
   
      Ďalší účastníci konania: Rada Európskej únie, Európska komisia
   
      Návrhy odvolateľa
   
   
               —
            
            
               čiastočne zrušiť rozsudok Všeobecného súdu (siedma komora) z 12. februára 2015 vo veci T-579/11, Tarif Akhras/Rada Európskej únie,
            
         
               —
            
            
               zrušiť opatrenia napadnuté vo veci T-579/11, prijaté 23. marca 2012 a neskôr, a to v rozsahu, v akom sa vzťahujú na odvolateľa,
            
         
               —
            
            
               uložiť Rade povinnosť nahradiť trovy odvolacieho konania a trovy konania pred Všeobecným súdom.
            
         
      Odvolacie dôvody a hlavné tvrdenia
   
   Na podporu odvolania odvolateľ uvádza dva odvolacie dôvody.
   Po prvé, Všeobecný súd sa dopustil nesprávneho právneho posúdenia, keď rozhodol, že Rada oprávnene uplatnila domnienku, že odvolateľ mal výhody z režimu alebo ho podporoval, pričom nepoužil správne kritérium, teda nepreskúmal, či zistené skutočnosti predstavujú súbor dostatočne konkrétnych, presných a jednotných nepriamych dôkazov, ktoré by preukazovali, že odvolateľ mal výhody z režimu alebo ho podporoval.
   Po druhé, Všeobecný súd sa dopustil nesprávneho právneho posúdenia, keď skreslil dôkazy, ktoré sú relevantné pre zistenie, či odvolateľ mal výhody z režimu alebo ho podporoval, a ktoré by v prípade, že by neboli skreslené, preukázali, že odvolateľ výhody nemal, ani režim nepodporoval.
   Keby Všeobecný súd nepoužil nesprávnu domnienku, a/alebo použil správne kritérium, alebo neskreslil uvedené dôkazy, opatrenia napadnuté vo veci T-579/11, prijaté 23. marca 2012 a neskôr, by zrušil.